# data[].attributes.headline
FBI ber Trump/Justisdepartementet avkrefte påstander om overvåking

# data[].attributes.subject
FBI ber Trump/Justisdepartementet avkrefte påstander om overvåking

# data[].attributes.attachment_link.description
Møt dagen oppdatert med Nyhetsmorgen! Her får du nyhetene - både innenriks og utenriks, de aktuelle gjestene, Politisk Kvarter og Kulturnytt.

# data[].attributes.headline
Trump med påstander om at Obama overvåket han i valgkampen

# data[].attributes.subject
Trump med påstander om at Obama overvåket han i valgkampen

# data[].attributes.attachment_link.readable_text
Donald Trump raser mot tidligere president Barack Obama på Twitter.

På Twitter hevder USAs president Donald Trump at Obamas administrasjon har avlyttet telefonen hans på hans kontor i New York like før han vant presidentvalget i høst.

"Fryktelig! Fant akkurat ut at Obama avlyttet telefonen min i Trump Tower like før seieren. Ingenting funnet. Dette er McCarthyisme!", skriver president Donald Trump på Twitter lørdag formiddag norsk tid.

Begrepet mccarthyisme brukes om tilhengere av den amerikanske senatoren Joseph McCarthys linje under den kalde krigen. Han forfulgte kommunister og personer mistenkt for å ha kommunistiske sympatier.
Obama ble også anklaget i 2013: Tysk avis hevder Obama godkjente avlytting av Merkel
Det er uklart hva som er bakgrunnen for anklagene mot Obama, og påstandene er ikke bekreftet. Den tidligere presidenten har ennå ikke kommentert Trumps utspill.

Tidligere rådgiver og taleskriver for Obama, Ben Rhodes, avviser imidlertid anklagene.

"Ingen president kan beordre en telefonavlytting. Disse restriksjonene kom på plass for å beskytte innbyggere mot folk som deg," skriver Rhodes på Twitter som et svar til Trumps anklager.

Trump på sin side stiller spørsmål ved lovligheten av en telefonavlytting.
Fått med deg denne? Pence skal ha brukt privat epostkonto da han var guvernør - ble hacket
"Er det lovlig for en sittende president å avlytte en valgkamp? Som har blitt avvist av retten tidligere. Et nytt lavmål!", skriver han.

Trump antyder at han skal ta avlyttingsanklagene til retten.

"Jeg tipper at en advokat ville hatt en god sak utifra det faktum at president Obama avlyttet telefonene mine i oktober, rett før valget!", skriver Trump på Twitter.

Trump sammenligner den påståtte avlyttingen med Watergate-skandalen i 1974, hvor president Nixon beordret et innbrudd hos Demokratenes partihovedkvarter. Det førte til at president Richard Nixon gikk av.

"En ond (eller syk) fyr", skriver Trump om Obama.

Washington Post skriver at det kan hende at Trump henviser til et konservativt radioprogram som ble sendt fredag, som hevdet at Obama og hans administrasjon brukte "politistat"-taktikk for å overvåke Trump og hans medarbeidere i fjor.

Det var grytidlig morgen på østkysten av USA da Trump sendte ut Twitter-meldingen. Ifølge Washington Post sendte han meldingene fra sitt private feriehus i Florida.

Les også: New York Times: Obama-administrasjonen spredte informasjon om Russland-hacking

Russisk ambassadør

På to timer skrev Trump flere Twitter-meldinger hvor han kritiserer Obama.

I den første Twitter-meldingen skriver Trump at det var Obama-administrasjonen som arrangerte det omstridte møtet som justisministeren Jeff Sessions hadde med den russiske ambassadøren under valgkampen i fjor.

Trump hevder også at den russiske ambassadøren besøkte Obama i Det hvite hus 22 ganger, og at fire av de besøkene fant sted i fjor.

Les også: Russiske Sergej (66) er mannen bak Trump-skandalene

Justisminsteren har vært i hardt vær denne uken, etter at Washington Post meldte at Sessions to ganger i løpet av 2016 møtte Russlands ambassadør. Under en høring i Senatet før han ble innsatt, opplyste ikke Sessions om disse møtene.

På en pressekonferanse på torsdag hevdet Sessions at han aldri hadde møter med russere om Trump-kampanjen.

Samme dag uttalte Trump at han har "full tillit" til justisministeren sin. Trump mener at Sessions vitnesbyrd var sannferdig, selv om han unnlot å fortelle om Russland-kontakten.

Kritiserer Schwarzenegger
NB! Hvis du vil ha siste nytt om Trump bør du abonnere på VG-appens Trumpvarslinger. Slik gjør du det!
I siste del av Twitter-meldingene kritiserer presidenten Arnold Schwarzenegger, som i går kunngjorde at han trekker seg som programleder for "The Celebrity Apprentice". Trump har tidligere produsert og ledet reality-showet.

"Han fikk sparken av sine dårlige (patetiske) seertall, ikke av meg. Trist slutt på et fantastisk show", skriver presidenten.

# data[].attributes.attachment_link.title
Trump påstår at Obama avlyttet ham i valgkampen

# data[].attributes.attachment_link.description
Donald Trump raser mot tidligere president Barack Obama på Twitter. På Twitter hevder USAs president Donald Trump at Obamas administrasjon har avlyttet telefonen hans på hans kontor i New York like før han vant presidentvalget i høst. "Fryktelig! Fant akkurat ut at Obama avlyttet telefonen min i Trump Tower like før seieren.

# data[].attributes.attachment_link.title
3MK 6.03.17 ARBEIDSOPPGAVER KILDEKRITIKK  MANDAG 6

# data[].attributes.body
MÅTTE GÅ ETTER FLERE OPPDIKTEDE HISTORIER I DANSKE AVISER

# data[].attributes.attachment_link.readable_text
Den danske journalisten Michael Qureshi er ferdig i Ekstra Bladet på grunn av "uakseptable arbeidsmetoder", opplyser avisen i en pressemelding.

Det er danske TV 2 som videreformidler Ekstra Bladets pressemelding:

- Bakgrunnen er at vi nå har funnet ut at Michael Qureshi før sin ansettelse i Ekstra Bladet har benyttet seg av uriktige navn på kilder som har dukket opp i hans historier. En uakseptabel arbeidsmetode, og hadde Ekstra Bladet visst om den metoden, hadde Michael Qureshi ikke blitt ansatt i Ekstra Bladet for ett år siden, heter det i pressemeldingen.

Les også: Ødegaard synes boken om seg selv er merkelig

Den 22. oktober hadde Qureshi et oppslag i Ekstra Bladets sportsbilag med et "eksklusivt intervju" med Napolis argentinske spiss Gonzalo Higuaín. Det viste seg å være falsk. Ekstra Bladet gikk ut og beklaget at saken sto på trykk, ettersom det viste seg at intervjuet trolig ikke hadde funnet sted.

- Dette har vært en vond opplevelse. Det er et sjokk å bli svindlet på denne måten. Jeg bebreider meg selv for ikke å ha sjekket godt nok opp i mine kilder. Jeg var naiv, sa Michael Quereshi den gang ifølge Aftenposten.

Nå er Qureshi historie i avisen, som varsler at de vil gjennomgå alle artiklene hans.

Det er ikke kjent om det har foregått kildejuks i forbindelse med boken om Martin Ødegaard, som blant annet inneholder et intervju med Cristiano Ronaldo.

- Intervjuet med Cristiano Ronaldo i forbindelse med Ødegaard-boken er hundre prosent reelt. Jeg var ikke alene på den seansen, her var det flere sponsorer og noen få utvalgte fra pressen. Jeg måtte jobbe lenge for å få det til. Jeg driver ikke med journalistisk svindel, det håper jeg ikke at dere i Norge tror, sa Qureshi tidligere i høst til Aftenposten.

Martin Ødegaard reagerte tidligere i år på boken om seg selv.

- Nei, jeg synes det er litt merkelig, egentlig. I hvert fall når han ikke tar kontakt med hverken meg eller noen i familien min for å høre om det er greit. Eller høre om noe. Det synes jeg er litt merkelig. Men det er kanskje sånt man må regne med, jeg vet ikke, sa Real Madrid-spilleren til VG.
Michael Qureshi bekreftet at han er ferdig i Ekstra Bladet, og forklarte seg gjennom en Twitter-melding fredag formiddag:

# data[].attributes.attachment_link.title
Forfatter av Ødegaard-biografi må gå etter kildejuks

# data[].attributes.attachment_link.description
Den danske journalisten Michael Qureshi er ferdig i Ekstra Bladet på grunn av "uakseptable arbeidsmetoder", opplyser avisen i en pressemelding. Det er danske TV 2 som videreformidler Ekstra Bladets pressemelding: - Bakgrunnen er at vi nå har funnet ut at Michael Qureshi før sin ansettelse i Ekstra Bladet har benyttet seg av uriktige navn på kilder som har dukket opp i hans historier.

# data[].attributes.body
Geir Selvik Malthe Sørenssen

# data[].attributes.attachment_link.readable_text
Også Treholt er skuffet: - Jeg er blitt fortalt at en person som har vært sentral i min sak på etterforskningssiden har holdt på med virksomhet som jeg må si jeg er skuffet over. Vi har fra advokat Stabell og min side sett på denne såkalte kildehistorien i to-tre år, og vi har forsøkt å finne ut hvor troverdig det har vært. Etter to-tre års arbeid fant vi ut at det var et blindspor. Det blir nå bekreftet gjennom historien VG bringer.

Stabell og Treholt forklarer hvordan "Rettssikkerhetsstiftelsen for Arne Treholts sak" har betalt rundt 70 000 kroner til Malthe-Sørenssen for å jobbe med undersøkelser rundt den oppdiktede agenten fra Forsvarets etterretningstjeneste.

16. juni i fjor ble Geir Selvik Malthe-Sørenssen pågrepet og siktet for grov korrupsjon i forbindelse med en annen straffesak. Politiet mener han skal ha betalt en tjenestemann for taushetsbelagte dokumenter. I tiden før pågripelsen ble Malthe-Sørenssen avlyttet av politiet. Det er i disse avlyttede telefonsamtalene de nye oppsiktsvekkende opplysningene i Treholt-saken dukker opp.

I opptakene blir Stabell mer og mer utålmodig. Han etterlyser informasjonen han og Treholt er blitt lovet.

Malthe-Sørenssen instruerer bruktbilselgeren til å hale ut tiden. Han forfatter også tekstmeldinger svensken skal videresende til Stabell.

I opptakene fremgår det at Stabell og Treholt har fått informasjon om hvilke beviser den angivelige kilden kunne levere.
- Hva hadde dere fått?
- Det var noe, men det var ikke det vi hadde forhåpninger om på det tidspunktet, så vi ventet på at det skulle komme mer. Som dere hører av båndet, så ble vi mer og mer utålmodige, sier Stabell.

Stabell sier at opplysningene de håpet å få beviser som muligens kunne brukes til få saken gjenopptatt.

- Det var dokumentasjon som kunne kaste lys over det såkalte pengebeviset i Treholt-saken, sier Stabell.
- I lydopptakene kan det fremstå som noe som kommer fra et arkiv. Hva skulle det være for noe?
- Det var arkivet i Forsvarets etterretningstjeneste, sier Stabell.

Høsten 2014 fikk Stabell også møte den fiktive agenten. Det skjedde inne på et hotellrom ved Thon Hotel Rosenkrantz som ligger rett ovenfor tinghuset i Oslo.

Malthe-Sørenssen hadde regien og tillot ikke at Stabell fikk se ansiktet til den oppdiktede agenten fra Forsvarets etterretningstjeneste. Årsaken var at kilden utsatte seg for risiko om han viste ansiktet, ifølge Stabell.

- Jeg kom inn på et hotellrom og fikk snakke med vedkommende gjennom døren inn til badet. Der oppholdt vedkommende seg, forteller Stabell.
- Malthe-Sørenssen gikk så langt som å arrangere et møte mellom deg og den oppdiktede personen?
- Ja, sier Stabell.

Den erfarne forsvarsadvokaten har forsvart bedragere og voldsmenn i en mannsalder, men nå er han selv blitt rundlurt.

Han liker det ikke.

# data[].attributes.attachment_link.title
I fem år har han beskyldt politiet for juks i Treholt-saken. Nå er han selv avslørt.

# data[].attributes.attachment_link.description
Også Treholt er skuffet: - Jeg er blitt fortalt at en person som har vært sentral i min sak på etterforskningssiden har holdt på med virksomhet som jeg må si jeg er skuffet over. Vi har fra advokat Stabell og min side sett på denne såkalte kildehistorien i to-tre år, og vi har forsøkt å finne ut hvor troverdig det har vært.

# data[].attributes.body
GEIR SELVIK MALHTE SØRENSSEN

# data[].attributes.body
DANIEL BUTENSCHØN

# data[].attributes.attachment_link.readable_text
(Dagbladet) - De personene jeg dekket ble ikke skadelidende. Jeg er lei meg for alle jeg har stilt i forlegenhet. Jeg skjønner at de må gå gjennom sakene mine, men forstå da også at jeg aldri har hatt onde hensikter overfor dem jeg skrev om, sier den tidligere Dagens Næringsliv-journalisten Daniel Butenschøn.

Angrer

I et lengre intervju i Morgenbladet i dag dybdeintervjues Butenschøn for første gang om plagiatskandalen som traff norsk media som en bombe for et år siden.

Det er en tydelig angrende Butenschøn som åpner seg opp om vurderingene og årsakene som ligger til grunn for at han over flere år tok snarveier. Målet var ifølge den tidligere journalisten blant annet at reportasjene han forfattet skulle inneholde det sjefene ville ha, samt at innholdet skulle være spennende for leserne hans.

Sa fra seg verv

Han forteller også om at handlingene skyldtes latskap, at han var lei, demotivert og at han revurderte karrieren som journalist.

På tidspunktet saken ble kjent hadde Butenschøn sagt opp jobben i Dagens Næringsliv, og var på vei over i en ny stilling i Tinius-stiftelsen, Schibsteds største aksjonær. Han var også styremedlem i Stiftelsen for kritisk og undersøkende presse (SKUP), men sa etter kort tid fra seg både verv og stilling.

- Det er det vondeste. De jeg har løyet til, sier Butenschøn til Morgenbladet, og legger til at han ønsker seg å jobbe med nye ting i framtida, "uten at dette alltid vil dukke opp".

Startet på Twitter

Det var i juli i 2015 DN gikk offentlig ut og innrømmet at en av deres journalister hadde drevet med omfattende journalistisk juks. Skandalen ble et faktum etter at twitterbrukeren Øistein Refseth gjorde det klart at "DN Magasinets sak "Klagemuren" rapper sine beste poeng ordrett fra David Sedaris' "Standing By"".

Reportasjen Refseth siktet til var publisert av The New Yorker, og bransjenettstedet Medier24 var blant de første til å omtale saken.

Dagens Næringsliv begynte deretter en systematisk gjennomgang av Butenschøns reportasjer, noe som avslørte at han ble tatt i plagiat, sitatfusk og fabrikasjon av kilder i 40 av 158 undersøkte saker.

- Svært alvorlig

Skandalen ble ikke tatt lett på i norske mediakretser. Overfor Dagbladet sa generalsekretær i Norsk Presseforbund, Kjersti Løken Stavrum følgende:

- Dette er svært alvorlig. Slikt gjør man bare ikke. Og husk at dette er ikke bare kopiering og plagiering, men også fabrikkering. Det er minst like ille! Det er å lure leseren, sier hun til Dagbladet.
Til Dagbladet sier Daniel Butenschøn at han ikke ønsker å kommentere uttalelsene utover det som står i Morgenbladet.
Sjefredaktør i Dagens Næringsliv, Amund Djuve, har ikke svart på Dagbladets henvendelser.

# data[].attributes.attachment_link.title
Åpner opp om plagiatskandalen: - Jeg aldri har hatt onde hensikter

# data[].attributes.attachment_link.description
(Dagbladet) - De personene jeg dekket ble ikke skadelidende. Jeg er lei meg for alle jeg har stilt i forlegenhet. Jeg skjønner at de må gå gjennom sakene mine, men forstå da også at jeg aldri har hatt onde hensikter overfor dem jeg skrev om, sier den tidligere Dagens Næringsliv-journalisten Daniel Butenschøn.

# data[].attributes.body
Kjetil Dahle TV2

# data[].attributes.attachment_link.title
Kilder og kildekritikk - Medie- og informasjonskunnskap 1 og 2 - NDLA

# data[].attributes.attachment_link.description
Fagstoff: En journalist må alltid vurdere om en kilde er relevant og pålitelig.

# data[].attributes.attachment_link.description
Åtte år etter står tidligere Vårt Land-reporter fram med at det var han som lurte norske journalister til å tro at Knutsen og Ludvigsen-låten Juba Juba var blitt en hit i Bangkok.

# data[].attributes.attachment_link.title
Kildekritikk - Medieuttrykk og mediesamfunnet - NDLA

# data[].attributes.attachment_link.description
Fagstoff: En innføring i hvordan du kan bruke TONE-strategien til å vurdere kilder.

# data[].attributes.body
Store norske leksikon

# data[].attributes.attachment_link.readable_text
Kildekritikk er en metode som benyttes både for å vurdere avsenderen av informasjon og troverdigheten til informasjonen. Metoden benyttes både av de som bruker mediene og av de som lager medieinnhold.

I sin aller enkleste form er kildekritikk å stille seg to kritiske spørsmål:

1. Hvem er kilden?

2. Og hvor troverdig er det som sies akkurat her?

Det er vanlig å skille mellom kilden (avsenderen) og kildematerialet (det som formidles, enten det er et muntlig utsagn, en e-post, en nettside eller en video).

I kildekritikken er det ofte spørsmål knyttet til forholdet mellom kilden og kildematerialet som er sentralt. Hvordan påvirker kilden kildematerialet? Fire verdier nevnes ofte som kriterier for å vurdere informasjonens kvalitet og relevans:

Troverdighet: Er kilden til å stole på?

Objektivitet: Er kilden nøytral?

Nøyaktighet: Finner du spor etter juks eller slurv?

Egnethet: Finner du svarene du trenger?

Kildekritikk ble opprinnelig utviklet for å studere opplysninger i religiøse og historiske dokumenter og var avgjørende i prosessen for å gjøre historiefaget vitenskapelig. Det å ikke forvri informasjonen man får ut av kildene står også sentralt innenfor metoden. Kjeldstadli (1999) foreslår at kildegransking kanskje er et bedre begrep, siden man ikke kritiserer kilden, men gransker den for å se hva man kan finne i den (se historie, historieforskningens metode).

# data[].attributes.attachment_link.description
Kildekritikk er en metode som benyttes både for å vurdere avsenderen av informasjon og troverdigheten til informasjonen. Metoden benyttes både av de som bruker mediene og av de som lager medieinnhold.I sin aller enkleste form er kildekritikk å stille seg to kritiske spørsmål:Hvem er kilden?